చెన్నై, నవంబరు 16(ఆంధ్రజ్యోతి): జయలలిత మరణించాక అన్నాడీఎంకే మాజీ ప్రధాన కార్యదర్శి వీకే శశికళ తన పేరుమీదున్న అనేక ఆస్తులను కుటుంబసభ్యులకు, బినామీలకు బదలీ చేశారని ఆదాయపు పన్నుల(ఐటీ)శాఖ విచారణలో వెల్లడైంది. దీంతో అక్రమార్జన కేసులో అరెస్టయి బెంగుళూరు పరప్పణ అగ్రహారం జైలులో ఉన్న శశికళ, ఆమె సోదరుడి భార్య ఇళవరసిని విచారించేందుకు సన్నాహాలు చేస్తున్నారు. కాగా, శశికళ తమ్ముడు దివాకరన్ మాత్రం కక్షసాధింపు చర్యల్లో భాగంగా తమ కుటుంబసభ్యులపై జరిగిన మెగా ఐటీ దాడులు ఘోరంగా విఫలమయ్యాయని ప్రకటించి సంచలనం సృష్టించారు. తిరుచ్చిలో గురువారం ఐటీ అధికారుల విచారణకు ఆయన గైర్హాజరయ్యారు.కాగా, శశికళ కుటుంబీకులు, బినామీల ఇళ్లలో తాము జరిపిన దాడులలో లభించిన ఆస్తుల వివరాలకు, శశికళకు సంబంధమున్నట్లు స్పష్టమైందని, దీనితో ఆమెను విచారించాల్సిన అవసరం ఏర్పడిందని ఐటీ అధికారులు చెప్పారు. కాగా, అక్రమార్జన కేసులో శశికళ బంధువులకు సీబీఐ కోర్టు విధించిన జైలు శిక్షను ఖరారు చేస్తూ మద్రాసు కోర్టు తీర్పు వెలువరించింది. అన్నాడీఎంకే మాజీ ప్రధాన కార్యదర్శి శశికళ సోదరి కుమార్తె సీతలాదేవి, ఆమె భర్త ఎస్.ఆర్.భాస్కర్పై  సీబీఐ కేసు దాఖలు చేసింది.
chennai, navambaru 16(aandhrajyoti): jayalalita maraninchaaka annadienke maji pradhaana kaaryadarsi veeke sasikala tana perumeedunna aneka aastulanu kutumbasabhyulaku, binaameelaku badali chesarani aadaayapu pannula(it)saakha vichaaranalo velladaindi. deentho akramarjana kesulo arestai benguluru parappana agraharam jailulo unna sasikala, aame sodarudi bharya ilavarasini vichaarinchenduku sannaahaalu chestunnaru. kaga, sasikala tammudu divakaran maatram kakshasaadhimpu charyallo bhagamga tama kutumbasabhyulapai jarigina mega it daadulu ghoramgaa viphalamayyaayani prakatinchi sanchalanam srushtinchaaru. tiruchilo guruvaram it adhikaarula vichaaranaku aayana gairhajarayyaru.kaga, sasikala kutumbeekulu, binaameela illalo taamu jaripina daadulalo labhinchina aastula vivaraalaku, sasikalaku sambandhamunnatlu spashtamaindani, deenitho aamenu vichaarinchaalsina avasaram erpadindani it adhikaarulu cheppaaru. kaga, akramarjana kesulo sasikala bandhuvulaku cbi kortu vidhinchina jailu shikshanu khararu chestu madrasu kortu teerpu veluvarinchindi. annadienke maji pradhaana kaaryadarsi sasikala sodari kumarte seetalaadevi, aame bharta es.ar.bhaskarpai  cbi kesu daakhalu chesindi.